Olli Korhonen | Kaksi metsäkaurista osoittaa sydämet sulattavaa rakastavaa hellyyttä toisilleen
Lähtiessäni paikalta valon vähennettyä metsäkauriit jäivät jatkamaan rauhallisina ruokailuaan. Seikkailu ei kuitenkaan loppunut tähän.
Ei lainkaan, vaan suorastaan päinvastoin. Muistin nimittäin lähistöllä olevan kauriiden ruokintapaikan, ja päätin suunnistaa sinne nähdäkseni, olisiko siellä myös kauriita. Voitte vain kuvitella iloni havaitessani niitä siellä todellakin olevan. Kaksi kappaletta, joista toinen oli kookas seurantapannalla varustettu yksilö.
Vaikka alun perin aikomukseni oli olla kuvaamatta enää mitään valon vähyyden takia, jouduin kuitenkin nyt pyörtämään pyhän päätökseni, sillä taivaalta alkoi sataa suuria valkeita lumihiutaleita. Näky oli niin kaunis, että tunsin suorastaan luontokuvaajan velvollisuudekseni ikuistaa se.
Tuossa tilanteessa ei kuitenkaan ollut varsinaisesti mitään erikoista. Mutta se, miten kauriit hetken päästä alkoivat käyttäytyä, oli sitten sitäkin yllättävämpää, vaikka olin kerran aiemminkin päässyt todistamaan niiden samanlaista käyttäytymistä. Tuolloin minulla vain ei ollut mahdollisuutta tallentaa tilannetta muuten kuin valokuvin. Nyt oli onneksi toisin, ja onnistuin kuin onnistunkin kuvaamaan videolle lähes koko hellyttävän tilanteen.
Jos tämä ei ole sydämen sulattavaa hellyyttä, niin mikä sitten?
Uskallatko kohdata metsäkauriin katseen – Testaa rohkeutesi. Metsäjänis ja metsäkauris kohtaavat. Älä häiritse nukkuvaa metsäjänistäni vaan katso video. Harmaahaikarat keskustelevat äänekkäästi täysikuun valossa. Metsäkauriiden rauhallista elämää talvipäivänä – Katso video Suutelevat metsäkauriit – Hempeä jouluinen luontovideo täynnä sydänten lämpöä Aito yksisarvinen Suonenjoella – Kuvaesitys erittäin harvinaisesta metsäkauriista Onko tarujen yksisarvisia olemassa? Kyllä, Suonenjoella. Metsäkauriin hirmu pomppu – Luontokuva joka meni täysin pieleen. Sammakosta saukkoon, metsosta pihlajaperhoseen – Kuviani Vuoden Luontokuva 2011-kilpailussa. Testaa havaintokykysi – Metsästäjätutkinnon tuleva pakollinen osio. Liikenne vaatii miljoonia eläinuhreja- Luontokuvaaja voi vaikuttaa, osa 4.
Videossa on Satumaisen kaunis tunnelma, joka välittää viehkosti kauriiden syvän kiintymyksen toisiinsa.
Sitä katsellessa en taaskaan voinut välttyä ajatukselta, miten moni ihminen ei edelleenkään ymmärrä sitä, mitä kaikkea kaunista ja sykähdyttävän mieleenpainuvaa on vielä jäljellä olevissa metsissäkin, jotka ovat hiljalleen vain muisto kirjoitetuissa tarinoissa ja perhealbumeissakin. Surullisinta on, ettei osa ihmisistä edelleenkään ymmärrä tai edes tiedä sitä, että luonto ja sen eläimet ovat yhä ahtaammalla, kun ei ymmärretä tai tai välitetä siitä tosiseikasta, että kun luonto ja sen eläimet häviävät, ei ihmiselläkään ole mitään mahdollisuuksia selvitä, varsinkin kun WWF hiljattain julkaisi tiedon, että selkärankaiset nisäkkäät menehtyvät nyt 2%:a per vuosi. Ja metsienkin tuhoamistahti vain kiihtyy.. 🙁
Kiitos, että pidit videosta. Se, mitä myöhemmin toteat, on varmastikin totta. Oikea, koskematon luonto on katoamassa ja muuttumassa myytiksi, josta voi lukea kirjoissa ja nähdä kuvissa. Onneksi on kuitenkin edelleen ihmisiä – samanlaisia kuin Sinä – jotka näkevät nykyisen kehityksen vaarat, ja haluavat kertoa niistä myös muille.